RESOLUCIÓN conxunta do 19 de febreiro de 2007, da Dirección Xeral de Ordenación e Innovación Educativa e do Instituto Enerxético de Galicia, pola que se resolve a concesión de premios á innovación educativa sobre as enerxías renovables e o aforro e a eficiencia enerxética en Galicia, convocados no ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/04/2007

A Dirección Xeral de Ordenación e Innovación Educativa e o Instituto Enerxético de Galicia convocaron por Resolución conxunta do 10 de xaneiro de 2006 (DOG do 2 de febreiro) premios á innovación educativa sobre as enerxías renovables e o aforro e a eficiencia enerxética en Galicia.
De conformidade co disposto no artigo 7º da devandita resolución conxunta, o día 29 de setembro de 2006 constituíuse o xurado encargado de avaliar os traballos presentados, procedendo á súa valoración e levantándose na mesma data acta da proposta de resolución.
En consecuencia co anteriormente exposto, a Dirección Xeral de Ordenación e Innovación Educativa e o Instituto Enerxético de Galicia
DISPOÑEN:
Primeiro.-Conceder os premios á innovación educativa sobre as enerxías renovables e o aforro e a eficiencia enerxética en Galicia, convocados por resolución conxunta do 10 de xaneiro de 2006, aos traballos que se relacionan no anexo á presente resolución.
Segundo.-Contra esta resolución de concesión de premios os interesados poderán interpor recurso de alzada perante a conselleira de Educación e Ordenación Universitaria ou perante o conselleiro de Innovación e Industria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Disposición derradeira
Única.-A presente resolución entrará en vigor a partir do día seguinte ao da súa publicación.
Santiago de Compostela, 19 de febreiro de 2007.
María José Pérez MariñoXoán Ramón Doldán García
Directora xeral de OrdenaciónDirector do Instituto
e Innovación EducativaEnerxético de Galicia
ANEXO
Modalidade educación primaria-1º premio.
Declárase deserto e, segundo o artigo 7.3º da resolución, determínase a súa acumulación e compartición dentro dos premios da modalidade de educación secundaria.
Modalidade educación primaria-2º premio.
Declárase deserto e, segundo o artigo 7.3º da resolución, determínase a súa acumulación e compartición dentro dos premios da modalidade de educación secundaria.
Modalidade educación secundaria-1º premio.
Ante as meritorias cualidades de dous traballos presentados, e tendo en conta a súa complementariedade, declárase compartido este premio, segundo o artigo 7.3º da resolución, e determínase a equiparación económica.
1º Título: Traballar con enerxía (dotación: aula-laboratorio de enerxías renovables, que incluirá un equipamento de paneis solares fotovoltaicos, captadores solares térmicos, aeroxerador eólico e turbina hidráulica, cun valor estimado de ata 15.000 A).
Coordinadora: María Paz Freire Campo. Centro: IES Paseo das Pontes, rúa San Pedro de Mezonzo, s/n, 15004 A Coruña.
2º Título: Eficiencia e aforro enerxético (dotación: aula-laboratorio de enerxías renovables, que incluirá un equipamento de paneis solares fotovoltaicos, captadores solares térmicos, aeroxerador eólico e turbina hidráulica, cun valor estimado de ata 15.000 A).
Coordinador: Miguel A. Rodríguez Méndez. Centro: IES de Melide, Praza do Instituto, s/n, 15800 Melide, A Coruña.
Modalidade de educación secundaria-2º premio.
Tendo en conta a calidade do resto dos proxectos presentados, declárase igualmente compartido este premio, segundo o artigo 7.3º da resolución, e determínase a equiparación económica.
1º Título: Construción e posta en marcha dun equipo experimental de variables meteorolóxicas e enerxéticas (dotación: material e equipamento didáctico, cun valor aproximado de ata 1.500 A).
Coordinador: Javier Diz Bugarín. Centro: IES Escolas Proval, avda. de Portugal, 171, 36350 Nigrán, Pontevedra.
2º Título: Enerxías alternativas no IES de Vilalonga (dotación: material e equipamento didáctico, cun valor aproximado de ata 1.500 A).
Coordinador: José Palmeiro Díaz. Centro: IES de Vilalonga, A Salgueira, s/n, Vilalonga, 36990 Sanxenxo, Pontevedra.
3º Título: Climatización solar mediante bomba de calor (dotación: material e equipamento didáctico, cun valor aproximado de ata 1.500 A).
Coordinador: Víctor Manuel Paz Cortiñas. Centro: IES As Mercedes, avda. de Madrid, 75, 27002 Lugo.
4º Título: Deseño, construción e avaliación dun aeroxerador ecolóxico (dotación: material e equipamento didáctico, cun valor aproximado de ata 1.500 A).
Coordinador: Marco Antonio Bernal Rivas. Centro: IES Xelmírez I, rúa Poza de Bar, s/n, 15705 Santiago de Compostela, A Coruña.
5º Título: Aplicación das enerxías renovables a un edificio de vivendas (dotación: material e equipamento didáctico, cun valor aproximado de ata 1.500 A).
Coordinador: Víctor Manuel Paz Cortiñas. Centro: IES As Mercedes, avda. de Madrid 75, 27002 Lugo.